ประกาศกระทรวงการคลังประกาศกระทรวงการคลังเรื่องการยกเว้นอากรและการลดอัตราอากรศุลกากรสำหรับประเทศสมาชิกใหม่อาเซียน(สห.) (ฉบับที่ ๓) เพื่อปฏิบัติตามข้อผูกพันตามมาตรการกระชับการรวมกลุ่มอาเซียนโดยให้สิทธิพิเศษทางภาษีศุลกากร (ASEAN Integration System of Preferences(AISP)) แก่ประเทศสมาชิกใหม่อาเซียนสำหรับราชอาณาจักรกัมพูชา สหภาพพม่าและสาธารณรัฐประชาธิปไตยประชาชนลาวอาศัยอำนาจตามความในมาตรา ๑๔ แห่งพระราชกำหนดพิกัดอัตราศุลกากรพ.ศ. ๒๕๓๐ ซึ่งแก้ไขเพิ่มเติมโดยพระราชบัญญัติแก้ไขเพิ่มเติมพระราชกำหนดพิกัดอัตราศุลกากรพ.ศ. ๒๕๓๐ (ฉบับที่ ๑) พ.ศ. ๒๕๓๗ และมาตรา ๑๔ ทวิ แห่งพระราชกำหนดพิกัดอัตราศุลกากรพ.ศ. ๒๕๓๐ ซึ่งแก้ไขเพิ่มเติมโดยพระราชกำหนดพิกัดอัตราศุลกากร(ฉบับที่ ๓) พ.ศ. ๒๕๔๗ รัฐมนตรีว่าการกระทรวงการคลังโดยความเห็นชอบของคณะรัฐมนตรีออกประกาศไว้ดังต่อไปนี้ข้อ ๑ ให้ยกเว้นอากรและลดอัตราอากรสำหรับของในภาค๒ แห่งพระราชกำหนดพิกัดอัตราศุลกากร พ.ศ. ๒๕๓๐ ซึ่งแก้ไขเพิ่มเติมโดยพระราชกำหนดพิกัดอัตราศุลกากร(ฉบับที่ ๒) พ.ศ. ๒๕๔๑ที่มีถิ่นกำเนิดจากราชอาณาจักรกัมพูชา สหภาพพม่า และสาธารณรัฐประชาธิปไตยประชาชนลาวและให้ใช้พิกัดอัตราศุลกากรฮาร์โมไนซ์อาเซียน (AHTN) ตามบัญชีที่๑ บัญชีที่ ๒ และบัญชีที่ ๓ ตามลำดับท้ายประกาศนี้ข้อ ๒ ของใดที่ต้องเสียอากรตามบัญชีท้ายประกาศนี้ที่ระบุอัตราอากรทั้งตามราคาและตามสภาพให้เสียอากรในอัตราที่คิดเป็นเงินต่ำกว่าข้อ ๓ การยกเว้นอากรและลดอัตราอากรตามประกาศนี้ ให้เป็นไปตามหลักเกณฑ์และเงื่อนไขดังต่อไปนี้(๑) ของที่ได้รับการยกเว้นอากรหรือลดอัตราอากรตามประกาศนี้ต้องมีใบรับรองถิ่นกำเนิดสินค้า (FORMAISP-Thailand) จากราชอาณาจักรกัมพูชา สหภาพพม่า หรือสาธารณรัฐประชาธิปไตยประชาชนลาวที่ออกตามหลักเกณฑ์ดังต่อไปนี้(๑.๑) สินค้าเกษตรต้องเป็นของที่ผลิตขึ้นโดยใช้วัตถุดิบตามหลักเกณฑ์ดังต่อไปนี้(ก) ใช้วัตถุดิบทั้งหมดในประเทศผู้ส่งออกแต่ละประเทศ(ข) ใช้วัตถุดิบในประเทศผู้ส่งออกแต่ละประเทศมีมูลค่าไม่น้อยกว่าร้อยละ๖๐ หรือ(ค) ใช้วัตถุดิบในประเทศผู้ส่งออกแต่ละประเทศรวมกับวัตถุดิบจากประเทศไทยมีมูลค่าไม่น้อยกว่าร้อยละ๖๐คำว่า สินค้าเกษตร หมายความว่าของในตอนที่ ๐๑ ถึงตอนที่ ๒๔ และรวมถึงของตามประเภทย่อย ๒๙๐๕.๔๓ ประเภทย่อย ๒๙๐๕.๔๔ประเภท ๓๓.๐๑ ประเภท ๓๕.๐๑ ถึงประเภท ๓๕.๐๕ประเภทย่อย ๓๘๐๙.๑๐ ประเภทย่อย ๓๘๒๓.๖๐ ประเภท ๔๑.๐๑ ถึงประเภท ๔๑.๐๓ ประเภท ๔๓.๐๑ ประเภท ๕๐.๐๑ ถึงประเภท ๕๐.๐๓ ประเภท ๕๑.๐๑ถึงประเภท ๕๑.๐๓ ประเภท ๕๒.๐๑ ถึงประเภท๕๒.๐๓ และประเภท ๕๓.๐๑ ถึงประเภท ๕๓.๐๒(๑.๒) ของนอกเหนือจากสินค้าเกษตรต้องเป็นของที่ผลิตขึ้นโดยใช้วัตถุดิบตามเกณฑ์ ดังต่อไปนี้(ก) ใช้วัตถุดิบทั้งหมดในประเทศผู้ส่งออกแต่ละประเทศ(ข) ใช้วัตถุดิบในประเทศผู้ส่งออกแต่ละประเทศมีมูลค่าไม่น้อยกว่าร้อยละ๔๐ หรือ(ค) ใช้วัตถุดิบในประเทศผู้ส่งออกแต่ละประเทศรวมกับวัตถุดิบจากประเทศไทยมีมูลค่าไม่น้อยกว่าร้อยละ๔๐(๒) ผู้นำของเข้าต้องแสดงใบรับรองถิ่นกำเนิดสินค้าตาม(๑) ที่ออกโดยรัฐบาลราชอาณาจักรกัมพูชา สหภาพพม่า หรือสาธารณรัฐประชาธิปไตยประชาชนลาวหรือหน่วยงานที่ได้รับมอบหมายเว้นแต่ของที่มีราคา เอฟ.โอ.บี. ไม่เกินสองร้อยดอลลาร์สหรัฐอเมริกาผู้นำของเข้าจะแสดงเอกสารรับรองถิ่นกำเนิดสินค้าที่ออกโดยผู้ส่งของออกก็ได้(๓) ผู้นำของเข้ามีหน้าที่พิสูจน์ว่าของที่นำเข้ามีการใช้สัดส่วนของวัตถุดิบถูกต้องตรงตาม(๑.๑) หรือ (๑.๒)(๔) ผู้นำของเข้าต้องสำแดงประเภทย่อยอาเซียนตามพิกัดอัตราศุลกากรฮาร์โมไนซ์อาเซียน(AHTN) ตามบัญชีท้ายประกาศนี้ไว้ในต้นฉบับและสำเนาใบขนสินค้าทุกฉบับ(๕) ผู้นำของเข้าต้องปฏิบัติตามระเบียบพิธีการที่กรมศุลกากรกำหนดข้อ ๔[๑]ประกาศนี้ให้ใช้บังคับตั้งแต่วันที่ ๑มกราคม พ.ศ. ๒๕๔๙ ถึงวันที่ ๓๑ ธันวาคม พ.ศ. ๒๕๔๙ประกาศณ วันที่ ๓๐ มกราคม พ.ศ. ๒๕๔๙ทนงพิทยะรัฐมนตรีว่าการกระทรวงการคลัง[เอกสารแนบท้าย]๑.บัญชีที่ 1 ท้ายประกาศกระทรวงการคลัง เรื่อง การยกเว้นอากรและการลดอัตราอากรศุลกากรสำหรับประเทศสมาชิกใหม่อาเซียน(สห.) (ฉบับที่ 3) (ราชอาณาจักรกัมพูชา) ลงวันที่ 30 มกราคม พ.ศ. 2549 ภาค 2พิกัดอัตราอากรขาเข้า๒.บัญชีที่ 2 ท้ายประกาศกระทรวงการคลัง เรื่อง การยกเว้นอากรและการลดอัตราอากรศุลกากรสำหรับประเทศสมาชิกใหม่อาเซียน(สห.) (ฉบับที่ 3) (สหภาพพม่า) ลงวันที่30 มกราคม พ.ศ. 2549 ภาค 2 พิกัดอัตราอากรขาเข้า๓. บัญชีที่ 3 ท้ายประกาศกระทรวงการคลังเรื่อง การยกเว้นอากรและการลดอัตราอากรศุลกากรสำหรับประเทศสมาชิกใหม่อาเซียน (สห.)(ฉบับที่ 3) (สาธารณรัฐประชาธิปไตยประชาชนลาว)ลงวันที่ 30 มกราคม พ.ศ.2549 ภาค 2 พิกัดอัตราอากรขาเข้า(ดูข้อมูลจากภาพกฎหมาย)ชัชสรัญ/ผู้จัดทำ๗ กุมภาพันธ์ ๒๕๔๙[๑] ราชกิจจานุเบกษาเล่ม ๑๒๓/ตอนพิเศษ ๑๕ ง/หน้า ๓/๓๑ มกราคม ๒๕๔๙